«Цхьоал юаш бахача боккхийча нахага хьожаш, царна Iунал деш йола проект оаха йолаяь дукха ха яц. Ши кIира хьалха цхьаннахьеи, кхо ди хьалха цхьаькханахьеи хиннад тхо боккхий истий болча. Хьалхарчун дехар хиннадар ший цIагIа кIезга-дукха лостам бе, аьнна. Шийна дика могаш цахилар мара кхы дIахо хIама эшаш яцар из. ДIахо йодача хана а ишта цу йоккхача сага цIагIа лостам беш цун цIенал Iалашъе кийча ба тха волонтераш. Укх наькъа цун эшаш дола сурсат Iалаш а даь, цIагIа лостам мел эшача кулг а теха, дом баьккха баьхкаб уж. ХIаьта шоллагIйолча йоккхача сага дехар дар — шийна дика хIама хозаш цахиларах слуховой аппарат Iалашъе шийна, аьнна. ХIанз цун гIулакхага хьожаш да тхо. ДIахо моллагIа цхьоал юаш болча вай боккхийча исташта а къонахашта а Iунал де царга хьажа кийча да тхо», — йоах КДЛ фонда кулгалхочо Матенаькъан Натас.